FIFA Jahon chempionati 2018 saralash bosqichi (CAF). FIFA Jahon chempionati 2018 saralash bosqichining Afrika boʻlimida Afrika Futbol Konfederatsiyasiga (CAF) aʼzo boʻlgan terma jamoalar, 2018-yili Rossiya mamlakatida boʻlib oʻtadigan jahon chempionati uchun saralab olinadi. Jahon chempionati uchun FIFA CAFga 5ta joy ajratgan. CAF Ijroiya Qoʻmitasi musobaqa formatini 2015-yilning 14-yanvarida eʼlon qilgan edi. Unga koʻra guruh bosqichigacha 3ta round orqali belgilangan jamoalar saralab olinadi, eng oxirgi guruh bosqichida esa Afrikaning eng kuchli 20ta terma jamoasi ishtirok etadi. Boshlangʻich 3ta round 2ta roundga qisqartirildi, bu haqda maʼlumotlar 2015-yilning iyul oylarida FIFA tomonidan eʼlon qilingan edi.